CELEX: 52016PC0072
Language: et
Date: 2016-02-10
Title: Ettepanek: NÕUKOGU OTSUS, millega määratakse kindlaks Euroopa Liidu nimel tagasivõtmise ühiskomitees võetav seisukoht seoses tagasivõtmise ühiskomitee otsusega Euroopa Liidu ja Türgi Vabariigi vahelise riigis ebaseaduslikult elavate isikute tagasivõtmise lepingu rakendamise korra kohta lepingu artiklite 4 ja 6 kohaldamiseks alates 1. juunist 2016

EUROOPA KOMISJON
            Brüssel,10.2.2016
            COM(2016) 72 final
            2016/0044(NLE)
            Ettepanek:
            NÕUKOGU OTSUS,
            millega määratakse kindlaks Euroopa Liidu nimel tagasivõtmise ühiskomitees võetav seisukoht seoses tagasivõtmise ühiskomitee otsusega Euroopa Liidu ja Türgi Vabariigi vahelise riigis ebaseaduslikult elavate isikute tagasivõtmise lepingu rakendamise korra kohta lepingu artiklite 4 ja 6 kohaldamiseks alates 1. juunist 2016 
            
               
         
         
            
               SELETUSKIRI
            
            
               Euroopa Liidu ja Türgi Vabariigi vaheline riigis ebaseaduslikult elavate isikute tagasivõtmise leping (edaspidi: „leping”) sõlmiti nõukogu otsusega 2014/252/EL
                  1
                ning see jõustus 1. oktoobril 2014. Kooskõlas lepingu artikli 24 lõikega 3 hakatakse kolmandate riikide kodanike ja kodakondsuseta isikute tagasivõtmisega seonduvaid lepingu artiklite 4 ja 6 sätteid kohaldama kolme aasta möödumisel kõnealuse lepingu jõustumisest, st alates 1. oktoobrist 2017. 
            
            
               ELi-Türgi tippkohtumisel
                  2
                29. novembril 2015 teatasid liit ja Türgi poliitilisest kokkuleppest, mille kohaselt „ELi-Türgi tagasivõtmise leping muutub täiel määral kohaldatavaks alates 2016. aasta juunist, selleks et komisjon saaks esitada oma kolmanda eduaruande 2016. aasta sügisel eesmärgiga viia lõpule viisanõude kaotamise protsess, st Türgi kodanikele Schengeni alale sisenemisel kehtivate viisanõuete kaotamine 2016. aasta oktoobriks, tingimusel et tegevuskava nõuded on täidetud”.
            
            
               Lepinguga luuakse muu hulgas tagasivõtmise ühiskomitee, et jälgida ja hõlbustada lepingu kohaldamist ja teha otsuseid vajaliku rakendamiskorra kohta. Kooskõlas 29. novembri 2015. aasta poliitilise avaldusega arutasid EL ja Türgi 19. jaanuaril 2016 tagasivõtmise ühiskomitee teisel kohtumisel võimalust, et tagasivõtmise ühiskomitee teeks lepingu artikli 19 lõike 1 punkti b kohase otsuse vajaliku rakendamiskorra kohta, et lepingu artiklite 4 ja 6 kohaseid kohustusi saaks hakata täitma alates 1. juunist 2016. Tagasivõtmise ühiskomitee otsuse sellekohane eelnõu on lisatud käesolevale ettepanekule.
            
            
            
               2016/0044 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks Euroopa Liidu nimel tagasivõtmise ühiskomitees võetav seisukoht seoses tagasivõtmise ühiskomitee otsusega Euroopa Liidu ja Türgi Vabariigi vahelise riigis ebaseaduslikult elavate isikute tagasivõtmise lepingu rakendamise korra kohta lepingu artiklite 4 ja 6 kohaldamiseks alates 1. juunist 2016 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 79 lõiget 3 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               1)
                     Euroopa Liidu ja Türgi Vabariigi vaheline riigis ebaseaduslikult elavate isikute tagasivõtmise leping (edaspidi: „leping”) sõlmiti nõukogu otsusega 2014/252/EL
                  3
                ning see jõustus 1. oktoobril 2014. Kooskõlas lepingu artikli 24 lõikega 3 kohaldatakse kolmandate riikide kodanike ja kodakondsuseta isikute tagasivõtmisega seonduvaid artiklite 4 ja 6 sätteid alates 1. oktoobrist 2017. 
            
            
               2)
                     EL ja Türgi teatasid 29. novembri 2015. aasta tippkohtumisel poliitilisest kokkuleppest, mille kohaselt tuleb tagasivõtmise lepingut täiel määral kohaldada alates 1. juunist 2016. 
            
            
               3) Lepingu artikli 19 lõike 1 punkti b kohaselt peab tagasivõtmise ühiskomitee tegema otsuse lepingu ühetaoliseks kohaldamiseks vajaliku rakendamiskorra kohta. Seepärast on asjakohane kehtestada tagasivõtmise ühiskomitee otsusega vajalik rakendamiskord, et lepingu artiklite 4 ja 6 kohaseid kohustusi saaks hakata täitma alates 1. juunist 2016.
            
            
               [4) Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artikli 3 kohaselt on Ühendkuningriik teatanud oma soovist osaleda käesoleva otsuse vastuvõtmisel ja kohaldamisel.]
            
            
               [5) Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see mõjutaks kõnealuse protokolli artikli 4 kohaldamist, ei osale Iirimaa käesoleva otsuse vastuvõtmisel ning see ei ole tema suhtes siduv ega kohaldatav.]
            
            
               6) Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
            
         
         
            
               7) Eespool nimetatut arvesse võttes on asjakohane määrata kindlaks liidu nimel tagasivõtmise ühiskomitees võetav seisukoht seoses tagasivõtmise ühiskomitee otsusega rakendamiskorra kohta lepingu artiklite 4 ja 6 kohaldamiseks alates 1. juunist 2016,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mis võetakse liidu nimel ELi-Türgi tagasivõtmise ühiskomitees seoses tagasivõtmise ühiskomitee otsusega rakendamiskorra kohta lepingu artiklite 4 ja 6 kohaldamiseks alates 1. juunist 2016, põhineb käesolevale otsusele lisatud tagasivõtmise ühiskomitee otsuse eelnõul.
            
            
               Väiksemaid muudatusi nimetatud otsuse eelnõus võib teha ilma nõukogu täiendava otsuseta.
            
            
                
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 134/1, 7.5.2014.
               
               
                  
                     (2)
                  Nõukogu peasekretariaadi 29. novembri 2015. aasta avaldus 870/15.
               
               
                  
                     (3)
                  ELT L …
               
            
      
    ---documentbreak--- 
      
         
               EUROOPA KOMISJON
            Brüssel,10.2.2016
            COM(2016) 72 final
            LISA,
            järgmise dokumendi juurde
            Ettepanek: NÕUKOGU OTSUS,
            millega määratakse kindlaks Euroopa Liidu nimel tagasivõtmise ühiskomitees võetav seisukoht seoses tagasivõtmise ühiskomitee otsusega Euroopa Liidu ja Türgi Vabariigi vahelise riigis ebaseaduslikult elavate isikute tagasivõtmise lepingu rakendamise korra kohta lepingu artiklite 4 ja 6 kohaldamiseks alates 1. juunist 2016
            
               
         
         
            
            
               EELNÕU:
            
            
               EUROOPA LIIDU JA TÜRGI VABARIIGI VAHELISE RIIGIS EBASEADUSLIKULT ELAVATE ISIKUTE TAGASIVÕTMISE LEPINGUGA 
               MOODUSTATUD TAGASIVÕTMISE ÜHISKOMITEE OTSUS nr 2/2016
            
            
               rakendamiskorra kohta lepingu artiklite 4 ja 6 kohaldamiseks alates 1. juunist 2016
            
            
            
               KOMITEE,
            
            
               võttes arvesse Euroopa Liidu ja Türgi Vabariigi vahelist riigis ebaseaduslikult elavate isikute tagasivõtmise lepingut, eriti selle artikli 19 lõike 1 punkti b,
            
            
            
               ning arvestades järgmist:
            
            
               1) Euroopa Liidu ja Türgi Vabariigi vaheline riigis ebaseaduslikult elavate isikute tagasivõtmise leping (edaspidi: „leping”) jõustus 1. oktoobril 2014.
            
            
            
               2) Lepingu artikli 24 lõike 3 kohaselt hakatakse kolmandate riikide kodanike ja kodakondsuseta isikute tagasivõtmisega seonduvaid artiklites 4 ja 6 osutatud kohustusi täitma kolme aasta möödumisel lepingu jõustumisest.
            
            
            
               3) Võttes arvesse 29. novembril ELi-Türgi tippkohtumisel saavutatud kahepoolset poliitilist kokkulepet muuta leping täiel määral kohaldatavaks alates 2016. aasta juunist,
            
            
            
               ON OTSUSTANUD VASTU VÕTTA JÄRGMISE RAKENDAMISKORRA:
            
            
            
               Artikkel 1
            
            
         
         
            
               Lepingu artiklites 4 ja 6 sätestatud kohustusi seoses kolmandate riikide kodanike ja kodakondsuseta isikute tagasivõtmisega hakatakse täitma alates 1. juunist 2016. 
            
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
            
            
            
               ………………………………...
                     …………………………………..
            
            
               Euroopa Liidu nimel
                     
                     
                     
                     
                     
                     
                         Türgi Vabariigi nimel